|  |  |  |
| --- | --- | --- |
|  | **Pöytäkirja** | LVM071:00/2018 |
|  |  |  |
| Tieto-osasto / Tietoliiketoimintayksikkö |  | LVM/1731/03/2018 |
|  | 15.1.2019 |  |
|  |  |  |

Pöytäkirja: työryhmän 1. kokous (15.1.2019)

**Työryhmä**

Euroopan parlamentin ja neuvoston asetuksen (EU) 2018/1807 muiden kuin henkilötietojen vapaan liikkuvuuden kehyksestä Euroopan unionissa vaatimia kansallisia toimenpiteitä tukeva työryhmä

**Kokous**

Työryhmän 1. kokous

15.1.2019, klo 13-14.30, Eteläesplanadi 4 (Sali 1)

Paikalla:

Maria Rautavirta (pj.), Taru Rastas, Tuomas Kaivola, Lotta Engdahl, LVM

Riitta Autere, VM

Kirsi Taipale, MMM

Tiina Salminen, STM

Perttu Wasenius, PLM

Ismo Parviainen, SM (varajäsen)

Liisa Huhtala, TEM (asiantuntija)

Kimmo Janhunen, OM

1. Kokouksen avaus ja esittelykierros

Puheenjohtaja avasi kokouksen klo 13.02.

Pidettiin esittäytymiskierros.

2. Työryhmän tavoitteiden sekä tehtävien läpikäynti

Sihteeri esitteli työryhmän tavoitteet ja tehtävät (esittelydia nro 3).

3. Euroopan parlamentin ja neuvoston asetuksen (EU) 2018/1807 muiden kuin henkilötietojen vapaan liikkuvuuden kehyksestä Euroopan unionissa esittely

Sihteeri esitteli asetuksen (esittelydiat 4 ja 5).

Keskusteltiin siitä, mikä on asetuksen ja työryhmän painopiste. Tuotiin esille, että asetus koskee laajasti erilaisia esteitä, mutta lainsäädäntö on niistä tärkeimpiä.

4. Toimeksianto jäsenille: datan vapaan liikkuvuuden esteiden sektorikohtainen kartoitus

Puheenjohtaja antoi sihteerin esittelemän toimeksiannon (esittelydia 6). Todettiin, että tässä vaiheessa rajoituksia on hyvä kartoittaa mahdollisimman laajasti ja myöhemmin karsia.

Keskusteltiin sen määrittelemisestä, mikä on julkisen sektorin sisäistä toimintaa.

5. Keskustelu asiantuntijakuulemisista ja -suunnitelmasta

Sihteeri esitteli kuulemisen eri mahdollisia toteuttamistapoja (esittelydia 7).

Sovittiin, että edustajat ilmoittavat täydennykset kuultavien listaan sihteerille ja puheenjohtajalle viimeistään 31.1.2019.

Sovittiin, että kuultavien listalle lisätään perusrekisterien pitäjät (Patentti- ja rekisterihallitus, Maanmittauslaitos). Sovittiin, että sihteeri kartoittaa muita perusrekisterinpitäjiä kuultavien listalle.

Sovittiin, että kuultavilta pyydetään kirjallista lausuntoa sekä halukkuutta tulla suullisesti kuultavaksi (maaliskuun istunnot). Lausuntopyyntö lähetetään helmikuun alkupuolella. Todettiin, että maaliskuun kokousten määrää voidaan laskea suullisesti kuultavien määrän mukaan.

6. Kokouksen päättäminen

Kokous päätettiin klo 13.42.

Liitteet

1. Esittelydiat